kardosdrur/scandi-wiki huggingface dataset:
Mathieu Bodmer

Mathieu Bodmer (født 22. november 1982 i Évreux, Frankrig) er en fransk fodboldspiller, der spiller for Amiens. Han kom til klubben i 2017. Tidligere har han spillet for blandt andet SM Caen, Lille OSC, Olympique Lyon og Paris Saint-Germain. I Lyon var han med til at vinde både Ligue 1 og pokalturneringen Coupe de France i 2008, og i Paris Saint-Germain var han med til at vinde Ligue 1 i 2012/2013 sæsonen.

Landshold 
Bodmer står (pr. august 2010) noteret for en enkelt kamp for Frankrigs B-landshold.

Eksterne henvisninger 

Fodboldspillere fra Frankrig
Fodboldspillere fra SM Caen
Fodboldspillere fra Lille OSC
Fodboldspillere fra Olympique Lyon
Fodboldspillere fra Paris Saint-Germain
Fodboldspillere fra OGC Nice
Fodboldspillere fra AS Saint-Étienne
Fodboldspillere fra Amiens SC
Personer fra Évreux
Katja Nyberg

Katja Johanna Alice Nyberg (født 24. august 1979, Stockholm, Sverige) voksede op i Finland er en tidligere norsk håndboldspiller, der spillet for Larvik HK og på det norske landshold. Hun er datter af Robert Nyberg, der var den første finske udenlandsprofessionelle håndboldspiller.

Klubber 
Hun startede sin karriere i Sparta IF, der blev trænet af hendes far. I 1997 flyttede hun til Sverige og spillede i sæson for Stockholmspolisen IF, før hun flyttede til Norge. Hun spillede syv sæsoner for Larvik HK (1998-2005) med hvem hun vandt seks norske mesterskaber, fire pokaltitler og en europacuptitel. Hun blev kåret til "Årets kvindelige håndboldspiller" i den norske eliteserie i 2001 og 2005. I 2005 flyttede hun til Slovenien,  hvor hun spillede en sæson i Krim Ljubljana (2005-2006). Hun har spillet fire sæsoner for FC Midtjylland (2006-2010), men siden 2010 spiller hun for norske Larvik HK (2010-2013) igen

Norsk statsborgerskab 
Nyberg blev norsk statsborger i januar 2001 og hun debuterede på det norske landshold den 23. marts 2001 mod Frankrig. Pr. 23.08.08 har hun spillet 99 landskampe og scoret 321 mål. Hun blev europamester med Norge i 2004 og i 2006 og vandt sølv ved VM i 2007, hvor hun også blev kåret til mesterskabets mest værdifulde spiller. Hun vandt guld ved OL i 2008 sammen med resten af det norske landshold. Efter OL-sejren blev Nyberg kåret til æresmedlem af den finske håndboldforbund. Nyberg var i en årrække kærester med håndboldspilleren Gro Hammerseng, og de spillede sammen både i Larvik HK og på landsholdet. De slog op i 2010.

Hun har tidligere dyrket atletik, hvor hun sprang højdespring, hvor hendes personlige rekord er 1,67 meter, men frem for alt satsede hun på den finske nationalsport spydkast, hvor hendes personlige rekord lyder på 52,50 meter.

Meritter med landsholdet 
 OL 2008 – Guld
 VM 2007 – Sølv, kåret til mesterskabets mest værdifulde spiller
 EM 2006 – Guld
 EM 2004 – Guld
 VM 2003 – 6.plads
 EM 2002 – Sølv

Tidligere klubber 
 Sparta IF, Finland (19??-1997)
 Stockholmspolisen IF, Sverige (1997-1998)
 Larvik HK, Norge (1998-2005)
 Krim Ljubljana, Slovenien (2005-2006)
 FC Midtjylland, Danmark (2006-2010)
 Larvik HK, Norge (2010-2012)

Eksterne henvisninger 

 Landskampstatistikk, Norges Håndballforbund
 Om Nyberg på FCMs hjemmeside

Håndboldspillere fra Norge
Personer fra Stockholm
Håndboldspillere fra Larvik HK
Håndboldspillere fra Krim Ljubljana
Håndboldspillere fra Ikast-Brande Elite Håndbold
Håndboldspillere fra FC Midtjylland Håndbold
Håndboldspillere fra Finland
Olympiske håndboldspillere fra Norge
Deltagere for Norge ved sommer-OL 2008
Olympiske mestre fra Norge
Rifampicin

Rifampicin er et indholdsstof i lægemidler mod tuberkulose, der for det meste forårsages af bakterien mycobacterium tuberculosis. Rifampicin blokerer mykobakteriernes DNA-afhængige RNA-polymerase, hvorved bakterierne dør, når de er i vækstfasen. Rifampicin er det kraftigste antibiotikum mod mykobakterier.

Rifampicin har desuden virkning over for bl.a. følgende bakterier:
 Legionella
 Nocardia
 Chlamydia
 Staphylococcus aureus

Farmakokinetik 
Rifampicin elimineres fra kroppen, overvejende gennem udskillelse i galden og reabsorberes delvist fra tarmen. Desuden udskilles en mindre del gennem nyrerne. Da den største udskillelse sker i galden, er det ikke nødvendigt at reducere dosis selv ved svært nyresvigt.

Bivirkninger 
Bivirkningerne ved indtagelse af rifampicin er bl.a.:
 Rødfarvning af spyt, tårevæske og urin
 Misfarvning af kontaktlinser
 Mave-tarmproblemer
 Påvirkning af leveren
 Nedsat antal hvide blodlegemer
 Muskel- og ledsmerter

Symptomer ved forgiftning 
Symptomerne ved forgiftning er bl.a.:
 Kvalme og opkastning
 Kløe
 Orange misfarvning af huden
 Hævelse i ansigtet
 Bevidsthedssvækkelse
 Kramper
 Død (beskrevet ved indtagelse af 14-15 g)

Lægemidler indeholdende rifampicin på det danske marked 
Rifampicin fås i Danmark kun på recept. Der er kun ét lægemiddel med rifampicin som det eneste aktive stof:
 Rimactan®, tabletter á 450 mg eller kapsler á 150 eller 300 mg

De følgende lægemidler er kombinationspræparater med rifampicin som et af de aktive stoffer:
 Rimactazid, Komb., tabletter á 75 mg isoniazid og 150 mg rifampicin.
 Rimcure, Komb., tabletter á 75 mg isoniazid, 400 mg pyrazinamid og 150 mg rifampicin.
 Rimstar, Komb., tabletter á 275 mg ethambutol, 75 mg isoniazid, 400 mg pyrazinamid og 150 mg rifampicin.

Referencer 
 Læs mere om Rifampicin på medicin.dk
 Christophersen, Bolette et al. Kompendium i farmakologi (2. udgave, 2007). Foreningen Af Danske Lægestuderendes Forlag.

Se også 
 Tuberkulose

Antibiotika
WrestleMania XII

WrestleMania XII var den 12. udgave af pay-per-view-showet WrestleMania produceret af World Wrestling Federation. Det fandt sted 31. marts 1996 fra Arrowhead Pond i Anaheim, Californien, hvor der var 18.853 tilskuere. 

Showets main event var en VM-titelkamp mellem den regerende verdensmester Bret Hart og Shawn Michaels. WWF's præsident, Roddy Piper, havde annonceret, at de skulle kæmpe i WWF's første Iron Man Match, som er en kamp, der varer 60 minutter. Vinderen er den wrestler, som får flest decisions. Bret Hart havde forsvaret VM-titlen mod Diesel ved Royal Rumble i januar 1996 – det samme show, hvor Shawn Michaels havde vundet retten til en VM-titelkamp. World Wrestling Entertainments wrestlere og fans stemte showets Iron Man Match ind som den bedste kamp i WrestleManias historie i et tv-program i 2004 med Ric Flair som vært – tv-programmet hyldede de ti bedste kampe ved WrestleMania.

Resultater 

 WWF World Tag Team Championship: Bodydonnas (Skip og Zip) (med Sunny) besejrede Godwinns (Henry og Phineas) (med Hillbilly Jim)
 Camp Cornette (Vader, Owen Hart og British Bulldog) (med Jim Cornette) besejrede Yokozuna, Jake Roberts og Ahmed Johnson (med Mr. Fuji)
 Steve Austin (med Ted DiBiase) besejrede Savio Vega
 Ultimate Warrior besejrede Hunter Hearst Helmsley (med Sable)
 Dette var Ultimate Warriors comebackkamp, og hans første ved WrestleMania siden WrestleMania VII i 1991. 
 Dette var Triple H's første optræden ved WrestleMania.
 The Undertaker (med Paul Bearer) besejrede Diesel
 Roddy Piper besejrede Goldust (med Marlena)
 WWF Championship: Shawn Michaels (med Jose Lothario) besejrede Bret Hart i en	Iron Man Match
 Dette var en 60-minutter lang Iron Man Match om WWF's VM-titel.
 Da de 60 minutter var gået, havde der ikke været en eneste decision – stillingen var 0-0.
 Gorilla Monsoon erklærede kort efter, at der skulle findes en vinder og beordrede, at kampen skulle fortsætte under Sudden death-regler. 
 Efter knap 62 minutter fik Shawn Michaels sejren og vandt sin første VM-titel nogensinde. 

Wrestling
Wrestling i 1996
Rigsarkivet, Aabenraa

Rigsarkivet, Aabenraa, indtil 1. oktober 2014 Landsarkivet for Sønderjylland i Aabenraa, er en af fem lokalafdelinger under Rigsarkivet (tidligere kaldet Statens Arkiver).

Oprettelse 
Rigsarkivet, Aabenraa er det yngste af de 4 tidligere landsarkiver. Det blev oprettet ved lov af 28. april 1931 og afløste et midlertidigt arkivdepot, som Rigsarkivet i 1923 havde oprettet i Aabenraa.

Arkivbygningerne 
Den første arkivbygning, som ligger direkte ud til Haderslevvej, blev opført 1932/33 efter tegninger af kgl. bygningsinspektør Knud Lehn Petersen.

Efter at pladsforholdene i mange år havde været særdeles trange, tilbyggedes i årene 1973/74 en stor moderne arkivbygning, tegnet af kgl. bygningsinspektør Jørgen Stærmose.

Opgaver 
En af hovedopgaverne er at modtage og indsamle historisk værdifulde arkivalier fra lokale myndigheder og stille arkivalierne til rådighed for offentligheden.

Samlinger 
Samlingerne indeholder arkivalier fra lokale og regionale myndigheder og institutioner i området fra Kongeåen til landegrænsen, blandt andet fra dommere, politimestre, præster samt amter og kommuner.

Herudover har arkivet preussiske arkivalier fra perioden 1867-1920, hvor Sønderjylland var indlemmet i Preussen og en stor samling af arkivalier fra private personer og foreninger.

Referencer

Eksterne referencer 
 Rigsarkivets læsesal i Aabenraa
 Rigsarkivets website

Danmarks arkiver og arkivalier
Kulturelle institutioner i Sønderjylland (i Danmark)
Etableret i 1933
Bygninger, konstruktioner og anlæg i Aabenraa
Kultur i Aabenraa
Röthenbach (Allgäu)

Röthenbach (Allgäu) er en kommune i Landkreis Lindau, i regierungsbezirk Schwaben, i den tyske delstat Bayern. Den administrationsby for Verwaltungsgemeinschaft Argental.

Geografi 
Röthenbach ligger i Region Allgäu. Kommunen ligger mellem Alperne og Bodensøen.

Historie 
Röthenbach er nævnt første gang i 866 .

Området hørte under Kloster Mehrerau ved Bregenz og fra 1097 til Grevskabet Bregenz.
1. februar 1771 postlinjen Bregenz-Weiler/Dorenwaid-Kempten åbnet, som førte over Röthenbach til Kimpflen.

Efter Freden i Pressburg (1805) blev kommunen en del af Bayern. Den nuværende kommune blev dannet i 1818.

Trafik 
I 1893 blev jernbanelinjen Röthenbach–Weiler åbnet, og i 1901 forbindelsen til Scheidegg.
Röthenbach har nu en station på Allgäubahn (München – Lindau), som ligger 2 km vest for landsbyen Oberhäuser.

Eksterne henvisninger 

 Website der Gemeinde

Fodnoter 

Westallgäu
Unierede kirker (evangeliske)

En unieret kirke er evangelisk  kirke, der er oprettet som en union mellem to eller flere protestantiske konfessioner (trosretninger). De må ikke forveksles med de unerede kirker (også kaldet græsk-katolske kirker), som er katolske kirker af østlig ritus, der anerkender paven som deres overhoved men ikke bruger romersk-katolske ritualer.

Historie

Teologiske forskelle 
Under reformationen i 1500-tallet opstod der splittelse mellem protestanterne. Melanchthon og andre forsøgte forgæves at få calvinister og lutheranere til at enes om én fælles trosbekendelse. 
 
Barmenerklæringen fra 1934 var den første levedygtige fælles trosbekendelse, som både lutheraner og calvinister kunne tilslutte sig. I 1973 kom Leuenberg Konkordien. 
 
Erklæringerne fra Barmen og Leuenberg har dog ikke fået tilslutning fra alle protestantiske trossamfund. Således er det kun europæiske kirker, der deltager i Leuenberg Kirkefællesskabet. De lutherske kirke i Finland, Sverige og Island deltager som observatører, mens Den Norske Kirke meldte sig ind i Leuenberg Fællesskabet i 1999, og Den danske Folkekirke fulgte efter i 2001.

Oprettelse af Unierede kirker
I årene efter Reformationen forlod flere tyske fyrstefamilier lutherdommen og blev i stedet calvinister. Derimod holdt befolkningerne fast i den lutherske tro. 
 
Den brandenburgske kurfyrste Johan Sigismund blev calvinist i 1617. To hundrede år senere (i 1817) befalede hans efterfølger kong  Frederik Vilhelm 3., at de lutherske og calvinistiske kirker i Preussen skulle danne en union, Denne unierede preussiske kirke eksisterede under forskellige navne indtil 1945.  

Selv om man ikke havde nogen fælles protestantisk trosbekendelse, blev der både før og efter 1817 dannet unierede kirker i flere tyske stater og også udenfor Tyskland.

Eksempler på unierede kirker i nutiden

Uden for Tyskland

Bekendelsesunioner
 United Church of Christ (USA) (bygger på lutherske, reformerte og kongregationalistiske traditioner)
 United Church of Canada (bygger på metodistiske, presbyterianske og kongregationalistiske traditioner)
 Uniting Church in Australia (bygger på metodistiske, presbyterianke og kongregationalistiske traditioner)
 De bømiske brødres evangeliske kirke i Tjekkiet (bygger på lutherske og calvinistiske traditioner)

Administrative unioner 
 Den protestantiske Kirke i Nederlandene (NL), (oprettet i 2004 af to reformerte kirker og een luthersk kirke, består både af reformente, gammelreformerte, lutherske og protestantiske (dvs. unierede) menigheder)

I Tyskland

Bekendelsesunioner
Evangelische Landeskirche Anhalts i Dessau
Evangelische Landeskirche in Baden i Karlsruhe
Evangelische Kirche der Pfalz i Speyer

Administrative unioner 
Evangelische Kirche in Berlin-Brandenburg-schlesische Oberlausitz i Berlin, (oprettet 1. januar 2004) 
Bremische Evangelische Kirche i Bremen
Evangelische Kirche in Hessen und Nassau i Darmstadt
Evangelische Kirche von Kurhessen-Waldeck i Kassel
Evangelische Kirche im Rheinland i Düsseldorf
Evangelische Kirche der Kirchenprovinz Sachsen i Magdeburg
Evangelische Kirche von Westfalen i Bielefeld

Kirkesamfund
Protestantisme
Kristian Nordentoft

Kristian Nordentoft er født og opvokset i Aarhus.
Kristian er halvdelen af kunstnergruppen "Perspektivbanden" og medlem af kunstnergruppen "Dølleisterne" og medstifter af galleri Überkunst, bassist i reggaegrupperne BliGlad og Bo Marley. Laver desuden grafik, artwork, film, børnebøger, kunstudstillinger, musikvideoer og computerspil.
Uddannet animations og spil-instruktør fra den Danske Filmskole.

Tv-satire
Kristian Nordentoft var i efteråret 2015 ansvarlig for et animeret politisk satireindslag “Næste års tv” som blev vist i udsendelsen “Næste uges tv” med Poul Nesgaard og Anders Lund Madsen.

Den animerede føljeton var politisk satirisk og gjorde  grin med DR’s egne programmer, f.eks. parodier på Bonderøven og Inger Støjberg og programrækken blev nedlagt inden sæsonens afslutning.

DR2 chef Christoffer Guldbrandsen hævdede det intet havde med censur at gøre og begrundede nedlæggelsen med samarbejdsvanskeligheder.

Animation 

 Lyden af Louis' venner - Afgangsfilm (2014)
 Udefra - Animeret følgeton (2015)
 Næste års TV - Animeret følgeton (2015)
 Ultra lyt - Animeret følgeton  (2017)
 Madpakken - Animeret følgeton (2018)
 Gadejørgen - TV serie (2019)
 Børns fantastiske fortællinger - TV serie (2020)

Musikudgivelser 

 Kærlighed til folket - Bliglad (2007)
 Bare spil noget lårt - Bliglad (2009)
 Bo Marley vs Disrupt - Bo Marley (2009)
 Bare spil noget orgel - Kristian Nordentoft, Jesper Kobberø, Benjamin Lesak (2009)
 Århus - Bliglad (2010) 
 Hjem til Harlev - Bliglad (2012)
 Masters of the universe - Bo Marley (2017)
 Bettinas Badekar (2018)
 Gadejørgen, Hele mit liv (2019)

Børnebøger 

 Den lille dragebog (1998)
 Thorleif og Påvny - Perspektivbanden (2006)
 Hammerhøj - Perspektivbanden (2010)
 Verden er fuld af spørgsmål - Perspektivbanden (2014)
 Bettinas badekar (2018)

Noter

Eksterne henvisninger 
 
 

Musikere fra Danmark
Personer fra Aarhus
Stroma (celletype)

Stroma, (gr. 'tæppe, leje', plur. stromata), hos planter og alger den opløsning, der afgrænses af kloroplasternes to ydre membraner og det indre membransystem (thylakoiderne) og bl.a. indeholder de enzymer, som katalyserer fotosyntesens mørkereaktioner (Calvin-cyklus).

Biologi
Nancy Reagan

Nancy Davis Reagan (født Anne Frances Robbins; 6. juli 1921 i Manhattan, New York City – 6. marts 2016) var enke efter den tidligere amerikanske præsident Ronald Reagan, og var USA's førstedame i perioden 1981–1989. I 1940- og 50'erne var hun skuespillerinde i film som Donovan's Brain, Night into Morning og Hellcats of the Navy. Nancy døde om morgenen den 6. marts 2016, og en talsmand for familien udtalte, at hun døde af hjertesvigt i hendes hjem i Los Angeles.

Baggrund 
Hun boede de første to år i Flushing, New York City. Hun voksede op (i 6 år) hos sin tante og onkel i Bethesda, Maryland. I 1929 blev hendes mor gift med Loyal Edward Davis (1896–1982), og familien flyttede til Chicago.

Noter 

USA's førstedamer
Tony Hibbert

Anthony James "Tony" Hibbert (født 20. februar 1981 i Liverpool, England) er en engelsk tidligere fodboldspiller, der spillede hele sin karriere for Everton F.C. i den engelske Premier League.

Referencer

Eksterne henvisninger 

 

Fodboldspillere fra England
Fodboldspillere fra Everton F.C.
Phil Jagielka

Philip Nikodem "Phil" Jagielka (født 17. august 1982 i Manchester, England) er en engelsk fodboldspiller, der spiller for Everton FC i den engelske Premier League. Han har spillet for klubben siden sommeren 2007, hvor han kom til fra Sheffield United.

Landshold 
Jagielka står (pr. 20. november 2013) noteret for 24 kampe for England, som han debuterede for den 1. juni 2008 mod Trinidad og Tobago.

Eksterne henvisninger 

 Spillerinfo 

Fodboldspillere fra England
Fodboldspillere fra Everton F.C.
Fodboldspillere fra Sheffield United F.C.
Personer fra Manchester
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Erik Bischoff

Erik Frederik Wilhelm Bischoff (18. april 1914 i Nysted – 7. december 1995) var en dansk maler og skulptør. Som kunstner var han selvlærd, dog var han en overgang i midten af 1940’erne elev af Harald Isenstein.

Hans familie havde i ca. 100 år i Nysted haft et garveri, som han efter faderens død i 1950 overtog ledelsen af. Det lukkede dog efter få år og Bischoff levede derefter resten af sit liv som kunstner i denne bygning.

Hans kunstneriske løbebane startede allerede i 1936 hvor han debuterede på Kunstnernes Efterårsudstilling med tegninger og akvareller, men senere gik han over til at lave skulpturer i hårdt træ og sten. Hans stil var en stiliseret naturalisme med brunlige og lyst røde og blå farver i akvarellerne og tætte, ikke særligt detaljerede former både i billeder og skulpturer.

Hans skulpturer kan ses flere steder i det offentlige rum, bl.a. i Nysted. Han har lavet et krucifiks i tin til kirken i Rødbyhavn og er repræsenteret med værker på Fuglsang Kunstmuseum.

Hverv og udmærkelser 
 Allerede i 1945 var han censor ved Kunstnernes Efterårudstilling 
 I årene frem til ca. 1989 holdt han jævnligt udstillinger både i København, i Sverige og Tyskland og lokalt
 Han fik flere gange arbejdslegater fra Statens Kunstfond, donationer fra andre legater og rejselegater, der bragte ham til England og Rom på studierejser 
 1994 udnævnt til æreskunstner i Nysted

Eksterne henvisninger 
 
 Rudolf Broby-Johansen: Med Broby på Lolland-Falster og Møn 
 Nystedkrøniken
 
 Fotografier fra Nysted af nogle af Bischoffs værker i det offentlige rum 
 Værker i det offentlige rum i Nykøbing Falster

Billedhuggere fra Danmark
Malere fra Danmark
Personer fra Lolland
Joleon Lescott

Joleon Patrick Lescott (født 16. august 1982 i Birmingham, England) er en engelsk fodboldspiller. Han har gennem karrieren spillet for blandt andet Wolverhampton, Everton, Aston Villa og Manchester City

Landshold 
Lescott står (pr. april 2018) noteret for 26 kampe for England. Han fik sin debut den 13. oktober 2007 i en kamp mod Estland.

Referencer

Eksterne henvisninger 

Fodboldspillere fra England
Fodboldspillere fra Manchester City F.C.
Fodboldspillere fra Everton F.C.
Fodboldspillere fra Wolverhampton Wanderers F.C.
Deltagere ved det europæiske mesterskab i fodbold 2012
Personer fra Birmingham
Scheidegg

Scheidegg er en købstad i Landkreis Lindau, i regierungsbezirk Schwaben, i den tyske delstat Bayern. Det er en statsanerkendt Kneippkurby. I 2007 var Scheidegg med 2.167 solskinstimer den solrigeste by i tyskland.

Geografi 

Scheidegg ligger i Region Westallgäu og består ud over byen Scheidegg af landsbyerne Scheffau og Lindenau. Kommunen grænser mod vest og syd op til Bregenzerwald i den Østrigske delstat Vorarlberg.

Historie 
Området omkring Scheidegg er formentlig blevet beboet i det 6. og 7. århundrede af Alemannerne. Scheidegg hørte indtil 1481 til Weiler. i 1296 pantsatte abbed Wilhelm, Scheidegg til grev Hugo fra Bregenz (Montfort). Området, som i 1571 blev erhvervet af Huset Habsburg, forblev indtil Freden i Pressburg (1805) under Vorarlberg, men da blev kommunen en del af Bayern.

I 1972 blev kommunerne Scheidegg og Scheffau sammenlagt.

Eksterne henvisninger 

Westallgäu
Anna Syberg

Anna Louise Birgitte Syberg (født Hansen; 7. januar 1870 i Faaborg – 4. juli 1914 i København) var en dansk kunstmaler, der sammen med sin mand Fritz Syberg tilhørte gruppen af fynske malere, "Fynboerne".

Liv
Syberg var datter af malermester Peter Syrak Hansen, der i sin samtid var en betydningsfuld personlighed i Faaborg. Han underviste hende, og siden blev hun uddannet i dekorationsmaleri først på byens tekniske skole og i 1890 fik hun undervisning af Ludvig Brandstrup og Karl Jensen i København. Hun fik desuden undervisning i sang og klaver. Fra 1892 til 1894 var hun porcelænsmaler på Den Kongelige Porcelænsfabrik, hvor hun dekorerede stel med violer og krysantemummer. Hun blev gift med Fritz Syberg i 1894, som hun fik i alt syv børn med. I 1902 flyttede parret til Pilegården i Kerteminde, hvor også Alhed og Johannes Larsen boede. I hjemmet kom mange andre kunstnere, bl.a. Johannes V. Jensen.

Kunstnerisk virke
Anna Syberg var en del af Fynbomalerne. Hun anvendte en særlig lag-på-lag-teknik, som hun havde lært sig i sin tid som porcelænsmaler. Teknikken gjorde, at hendes malerier med blomster og planter fik et særligt liv og ses bl.a. på værket Druer i et Drivhus (1903). Fra 1898 til 1910 samt i 1913 udstillede Anna Syberg på forårsudstillingen som Charlottenborg og i 1909 og 1913 tillige på Kunstnernes Efterårsudstilling. I 1912 var hendes værker med på Den frie Udstilling. Et par år foriden havde parret fået idéen til etableringen af Faaborg Museum, da Fritz Syberg havde haft et ekstraordinært salg af sine værker, men Anna Syberg fik aldrig sin del af æren for etableringen af museet.

Billeder

Kilder og eksterne henvisninger 

 Anna Syberg] i Dansk Kvindebiografisk Leksikon af Karin Meisl 
  af Lise Funder 
 

Malere fra Danmark
Blomstermalere
Personer fra Faaborg
Personer i Dansk Kvindebiografisk Leksikon
Personer i Dansk Biografisk Leksikon
Danskere i 1800-tallet
Danskere i 1900-tallet
Porcelænsmalere
Anna
Alhed Larsen

Alhed Maria Larsen, født Warberg (7. april 1872 på Ensomhed, Heden Sogn – 31. august 1927 i Odense) var en dansk kunstmaler, der sammen med sin mand, Johannes Larsen, tilhørte gruppen af fynske malere.

Alhed Larsens barndomshjem, Erikshåb, blev tidligt samlingspunkt for den gruppe malere, der senere blev kendt som fynboerne. Hun malede allerede i 1885 under vejledning af Fritz Syberg, og senere sluttede også hendes senere mand, Johannes Larsen og Peter Hansen sig til. Hun rejste som 17-årig til København, hvor hun boede hos sin morbror, Ludvig Brandstrup. Hun arbejdede 1890-1893 som glasurmaler på Det Kongelige Porcelænsfabrik. I 1898 blev hun og Johannes Larsen gift. Alhed Larsen udstillede fra 1900 til 1906 på Charlottenborg Forårsudstilling. Med oprettelsen af Faaborg Museum i 1910 fik fynbomalerne sit eget museum; dog fyldte Alhed Larsen og de øvrige kvindelige malere ikke meget i samlingen. Hun er til gengæld rigt repræsenteret på Johannes Larsen Museet.

Hun er begravet i Kerteminde. Manden har bl.a. malet portrætter af hende i 1906 og 1910. Desuden maleri fra 1899 af Fritz Syberg på Johannes Larsen Museet. Fotografier i Det Kongelige Bibliotek og i Johannes Larsen Museet.

Kilder og eksterne henvisninger 
 Alhed Larsens biografi i Dansk Kvindebiografisk Leksikon
 
 

Malere fra Danmark
Personer fra Fyn
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Blomstermalere
Sean Young

Sean Young (født 20. november 1959) er en amerikansk skuespiller, bedst kendt for sine roller i film fra 1980'erne såsom Blade Runner og No Way Out.
Efterfølgende har hun som mange andre skuespillere haft forskellige uheldige episoder i medierne heriblandt:.

Filmografi

Priser og nominationer 
Razzie Awards
 Vandt: Værste skuespillerinde, A Kiss Before Dying (1992)
 Nomineret: Værste skuespillerinde, Dr. Jekyll and Ms. Hyde (1995)

Referencer

Eksterne henvisninger 

 Official Site (Under construction)
 
 Sean Young  på TV.com

Filmskuespillere fra USA
Personer fra Kentucky